കോട്ടയത്തെ വീട്ടമ്മ ജെസിയയുടെ പരാതി വഴിത്തിരിവില് കോട്ടയം : സാമൂഹ്യവിരുദ്ധരുടെ പ്രവര്ത്തി കാരണം കോട്ടയത്തെ വീട്ടമ്മയായ ജെസി നല്കിയ പരാതിയില് വഴിത്തിരിവ്. കേസില് അറസ്റ്റ് ചെയ്യപ്പെട്ട ഷാജി നിരപരാധിയാണെന്ന് പറഞ്ഞ് പരാതിക്കാരിതന്നെ ഇപ്പോള് രംഗത്തെത്തിയിരിക്കുകയാണ്. കേസിലെ മുഖ്യ പ്രതിയായ രതീഷ് ആനാരിക്കൊപ്പം ദളിത് ആദിവാസി സംഘടനാ നേതാവായ ഷാജി ആനാരിയെയും പോലീസ് അറസ്റ്റ് ചെയ്തിരുന്നു. എന്നാല് ഷാജി അങ്ങനെ ചെയ്യില്ലെന്നും മനപ്പൂര്വം കുടുക്കിയതാണെന്നുമാണ് ജെസി പറയുന്നത്. താന് പറയുന്നത് കേള്ക്കാന് പോലീസ് തയാറാവുന്നില്ലെന്നും ജെസി പറയുന്നു. ചേരമര് സംഘത്തിന്റെ നേതാവായ ഷാജി ഈ കേസ് തെളിയിക്കാന് സഹായിച്ച ആളാണെന്നും അവര് പറയുന്നു. രതീഷ് ആനാരിയാണ് ഷാജിയെ കുടുക്കിയതെന്നും സ്റ്റേഷനിലേക്ക് ഒറ്റക്കുപോകാന് ഭയമാണെന്ന തെറ്റിദ്ധരിപ്പിച്ച് കൂടെ കൂട്ടിയതാണെന്നും ജെസി പറഞ്ഞു. എന്നാല് കഴിഞ്ഞ ദിവസം രാത്രിയാണ് ഷാജിയെ അറസ്റ്റ് ചെയ്തവിവരം അറിഞ്ഞതെന്നും അവര് പറയുന്നു.